આ ફિલ્મ જોવા જતાં પહેલાં તમારી જાતને સવાલ પૂછો : શું તમે સની લીઓનીના ફૅન છો? ભલે રસકસ વિનાની હોય, પણ પુનર્જન્મની વાર્તાઓ તમને ગમે છે? દર થોડી વારે સ્પીડબ્રેકરની જેમ આવી જતાં ગીતો તમે બર્દાશ્ત કરી શકો છો? નબળી-કૃત્રિમ ઍક્ટિંગ, ગંદા સંવાદો, પ્રેક્ષકોમાંથી ઊઠતી ગલીચ કમેન્ટ્સ વગેરે બધું જ સહન કરવાની અસીમ શક્તિ કુદરતે તમારામાં મૂકી છે? જો બધા જ સવાલોના જવાબો ‘હા’માં મળે તો આ ફિલ્મ જોવા જજો અને સાથોસાથ આવતા વર્ષના બહાદુરી પુરસ્કાર માટે પણ તમારું નૉમિનેશન મોકલી આપશો.